Vana Jui

Vana Jui (, ; dzimusi  Tjaņdziņā) ir Ķīnas starptautiskā lielmeistare šahā (2003).

 Biogrāfija 
Vairākkārt pārstāvējusi Ķīnu Pasaules junioru šaha čempionātos dažādās vecuma grupās un izcīnījusi četras medaļas: 2 zelta (1996 - U14 vecuma grupā, 1998 - U16 vecuma grupā), sudraba (2000 - U18 vecuma grupā) un bronzas (2000 - U20 vecuma grupā). 2000. gadā kļuvusi par Āzijas junioru šaha čempioni U20 vecuma grupā.

2000. gadā Šeņjanā iekļuvusi Pasaules sieviešu šaha kausa izcīņas ceturtdaļfinālā, kurā zaudējusi savai tautietei Sjui Juihua.1st FIDE World Cup 2000 Trīs reizes piedalījusies Pasaules šaha čempionātos sievietēm pēc izslēgšanas sistēmas, kuros katru reizi zaudējusi 1. kārtā (2001, 2004, 2006). 2004. gadā Beirūtā uzvarējusi Āzijas sieviešu individuālajā šaha čempionātā. 2005. gadā kļuvusi par Ķīnas sieviešu šaha čempionāta uzvarētāju. 2010. gadā Filipīnās ieguvusi bronzas medaļu Āzijas sieviešu individuālajā šaha čempionātā. 2021. gada maijā ierindojusies 8. vietā Ķīnas sieviešu šaha čempionātā.2021 China chess championship (Women) 2022. gada novembrī Dzjansu ierindojusies 9. vietā Ķīnas sieviešu šaha čempionātā.Chinese Championship 2022: Dai Changren and Tan Zhongyi win titles

Sekmīgi pārstāvējusi Ķīnas komandu lielākajos komandu šaha turnīros:
 Pasaules šaha olimpiādēs piedalījusies 2 reizes (2006, 2010). Komandu vērtējumā izcīnījusi sudraba (2010) un bronzas (2006) medaļas;OlimpBase :: Women's Chess Olympiads :: Wang Yu
 Āzijas komandu šaha čempionātos piedalījusies 2 reizes (1999-2003). Komandu vērtējumā izcīnījusi zelta (2003) un sudraba (1999) medaļas. Individuālajā vērtējumā izcīnījusi bronzas (2003) medaļu;OlimpBase :: Women's Asian Team Chess Championship :: Wang Yu
 Pasaules vīriešu komandu šaha čempionātā piedalījusies 2005. gadā;OlimpBase :: World Men's Team Chess Championship :: Wang Yu
 Pasaules sieviešu komandu šaha čempionātos piedalījusies 2009. gadā;OlimpBase :: World Women's Team Chess Championship :: Wang Yu
 Āzijas spēļu komandu šaha turnīrā piedalījusies 2010. gadā un komandu vērtējumā izcīnījusi zelta medaļu.OlimpBase :: Asian Games (chess - women) :: Wang Yu

Par panākumiem turnīros FIDE 2003. gadā Vana Jui piešķīra starptautiskās lielmeistares (WGM), bet 2007. gadā - starptautiskā meistara vīriešiem (IM) nosaukumu.IM title application FIDE

 Atsauces 

 Ārējās saites 

Kategorija:1982. gadā dzimušie
Kategorija:Tiaņdzjiņā dzimušie
Kategorija:Ķīnas šahisti